b'\n_START_ARTICLE_\nN\xc3\xa9lson Marcos\n_START_PARAGRAPH_\nN\xc3\xa9lson Augusto Tomar Marcos (s. 10. kes\xc3\xa4kuuta 1983 Ilha do Sal, Kap Verde) on portugalilainen jalkapalloilija, joka edustaa espanjalaista Real Betist\xc3\xa4. N\xc3\xa9lson siirtyi Betisiin portugalilaisesta Benficasta, mit\xc3\xa4 ennen h\xc3\xa4n edusti Boavistaa, Salgueirosia sek\xc3\xa4 Vilanovensea. H\xc3\xa4n pelaa oikeana laitapuolustajana ja numerolla 22._NEWLINE_175 senttimetri\xc3\xa4 pitk\xc3\xa4 N\xc3\xa9lson edusti vuonna 2006 Portugalin alle 21-vuotiaiden jalkapallomaajoukkuetta. H\xc3\xa4n oli marraskuussa 2006 Portugalin A-maajoukkueessa ottelussa Kazakstania vastaan, mutta ei saanut peliaikaa.'